panahon lamang, tirso, ang wala sa atin. ang nagpapasigla ng pagasang isinagot noon ng mestisa. gawan mo sana ng paraan na maibalita agad sa akin ang itatakda mong araw, hane, ang pasamong bilin pa ni tirso. hamo'kung hindi kita mapadalhan ng kahi'isang postal ay tatawagan kita sa telepono, matibay namang pangako ni elsa. hanggang kailan ang ipaghihintay ko? hanggang sa bago dumating ang mga araw ng karnabal. maghihintay ako, kung gayon. asahan mong gagawin ko ang lahat ng maaaring gawin. salamat, elsa. wala kang sukat ipagpasasalamat, tirso. ako ang nararapat magpasalamat sa iyo, sapagka'sa di kawasa'. nakilala na rin nga yata ng iyong puso na may isang sawing babae ritong. akin ang kasawian, elsa, at sinomang babaeng nakikilala ko ay sadyang tinatangkilik ng magandang kapalaran. aywan nga ba kung ako ang bukod na natatangi sa mga mapapalad na iyan. at minsan pang namalas ni tirso noon ang talagang pagmumukhang nahahapis ng diwatang yaong kapatid ng kasayahan.